Rijeka, 20. studenog 2019.g.

**NAJAVA I POZIV ZA MEDIJE**

**PREDSTAVLJANJE PROJEKTA “U POTRAZI ZA SUPER VOĆEM NAŠEG KRAJA - ZABORAVLJENA DRENJULA” U SKLOPU PROGRAMA 27 SUSJEDSTAVA EPK**

**U četvrtak, 21. studenog** 2019.g. **u 18 sati u Zavičajnom muzeju Drenova** (Drenovski put 138a, Rijeka) održat će se **prezentacija prvih rezultata kemijske analize bioaktivnih komponenti riječkog drena**, koja je rađena u sklopu projekta **„U potrazi za super voćem našeg kraja – zaboravljena drenjula“**, a kojom se pokušalo **otkriti koje se točno komponente nalaze u plodovima drena**.

**Projekt je nastao kao rezultat suradnje Odjela za biotehnologiju Sveučilišta u Rijeci i Udruge Dren Rijeka, a realiziran je putem programa 27 susjedstava Rijeke 2020 – Europske prijestolnice kulture.**

O tome kako je teklo istraživanje i što je sve o drenu otkriveno govorit će **dr.sc. Željka Peršurić** i **dr.sc. Lara Saftić Martinović**, a nakon predavanja slijedi **druženje uz degustaciju delicija od drena** koje priprema **Udruga Dren**, kao što su džemovi od čistog drena i različiti miješani džemovi (npr. džem od drena s dunjom, jabukom i hokaido tikvom) te kroz **radionicu aroma** pod vodstvom **dipl.ing. agronomije i enologa Tomislava Pavlešića**.

**Ulaz je slobodan.**

*Programski pravac 27 susjedstava Europske prijestolnice kulture okuplja susjedstva diljem Primorsko-goranske županije i svako od njih povezuje s jednim susjedstvom iz jedne od 27 zemalja članica Europske unije, u suradnjama i razmjenama iskustava, običaja i svakodnevice. Time razvija dobre međuljudske odnose i stvara atmosferu uživanja u različitosti. Povezivanja i neformalne mreže suradnji zalog su budućih aktivnosti u području kulture koje će se nastaviti i nakon 2020. 27 susjedstava spaja ljude otoka, obale, zaleđa, gorja te samoga grada Rijeke. To su: Lovran, Opatija, Matulji, Kastav, Pehlin, Drenova, Škurinje, Turnić i Mlaka, Kampus na Trsatu, Jelenje, Čavle, Praputnjak, Kostrena, Crikvenica, Novi Vinodolski, otok Rab, otok Unije, grad Cres, grad Krk, Malinska, Vrbnik, Gomirje, Mrkopalj, Fužine, Delnice, Brod na Kupi i Gornji Kuti.*

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42